钦定古今图书集成/明伦汇编/官常典/第305卷 > 《吏部员外郎南曹厅壁记》权德舆
## 钦定古今图书集成/明伦汇编/官常典/第305卷 > 《吏部员外郎南曹厅壁记》权德舆

汉廷尚书郎辨章制度，主文书起草之任。东汉方冠
以曹名，用诸曹功次超卓者转迁选部。魏晋已还，其
任寖剧。国家纪律昭明，《官修》〈文粹作循〉其方，凡荐绅之伦，
未命为大夫者，满岁皆调于毂下，启事赋禄，必先有
司。初，上元中，天官赵郡李敬元号为称职，以覆视官
簿，差次裁成端本，肇永不得不重。〈文粹作得不重烦〉乃请“外
郎一人颛南曹之任。”其后或诏同曹郎分主之，或诏
他曹郎权居之。皆难其才，而《慎斯》。〈文粹作其〉举也。大抵。
是。〈二字集作受〉命者多，士必属耳目焉，以其公私。〈集本文粹作是〉
能否之间。〈集作间〉不可遏。〈集作过〉也。以事之委会，吏之奇

得之《夷易》，疾若传置。”太原王仲舒，字弘中，温毅廉直，
清方敏实，风概资才，迈乎群伦。贞元十年冬，繇诸侯
部从事贤良对策，历左右谏列、议曹、考功郎，十八年，
实受斯命，类能故也。于是用心坚明忠恕，循理官业，
程品具举，尤违自绝。然后以状之成，质于冢宰、小宰，
罢遣者不讟，受禄者不诬，恢恢然投其虚而芒刃不
顿，君子以弘中之道为折中矣。昔《春秋》书士縠曰：“堪
其事也。”《鲁语》曰：“署所以朝夕，虔君命也。”今因官署而
举事任，《春秋》丘明之志也。至若龙朔、咸亨改复之说，
此皆不书。